ગંભીરે પોતાના કોચ અને પૂર્વ ક્રિકેટર પાર્થશાસ્ત્રી શર્માના અવસાન અંગે પણ વાત કરતા કહ્યું કે, મારા ક્રિકેટ જીવનમાં એ એકમાત્ર વ્યક્તિ છે જેમની મને ઘણી ખોટ સાલી રહી છે. મને એવી એકપણ વ્યક્તિ મળી નથી કે જેમની સાથે હું મારી રમત અંગે તેમની સાથે જે પ્રકારે વાત કરતો તે પ્રકાર ચર્ચા કરી શકું. આ ખાલીપણાને હું ક્યારેય મારા જીવનમાં ભરી શકીશ નહીં. છેલ્લા કેટલાક વર્ષોમાં તેમના જેટલી ખોટ મને કોઇન સાલી નથી. મને મારી રમત વિશે આત્મવિશ્વસ અપાવવાનું કામ તેમણે કર્યું હતું, જે મારા માટે ઘણું મહત્વનું હતું. જોકે આ દુર્ઘટનાએ મને એ વાત શીખવી છેકે કોઇના પર આશ્રિત રહ્યાં વગર હું મારી જાત પર કેટલો વિશ્વાસ કરી શકું છું.